**ОБЩИНСКА ИЗБИРАТЕЛНА КОМИСИЯ ГР. СЕПТЕМВРИ**

**Град Септември, ул."Александър Стамболийски" № 37А**

**GSM:0888587505 email: oik1329@cik.bg**

**ПРОТОКОЛ № 2/09.09.2019 г.**

**от заседание на ОИК гр. Септември**

Днес 09.09.2019 г. в сградата на Община Септември, ет. 2, стая № 7, се проведе заседание на ОИК гр. Септември при следния дневен ред:

1. Приемно време, реда за свикване на заседания, начина на приемане, обявяване и обжалване на решенията на ОИК Септември в изборите за общински съветници и за кметове на 27 октомври 2019 г. Утвърждаване на график на дежурствата на членовете на ОИК Септември.
2. Определяне броя на експертите и техническите сътрудници към ОИК Септември в изборите за общински съветници и за кметове на 27 октомври 2019 г. Приемане на график и задълженията по време на дежурствата
3. Броя, реквизити и начин на защита на печатите на Общинската избирателна комисия –Септември
4. Назначаване на технически сътрудници към ОИК – Септември и определяне на месечно възнаграждение на назначения експерт
5. Определяне на начален и краен срок за приемане на документи в ОИК- Септември за регистрация на партиите, коалициите, местните коалиции и инициативните комитети за участие в изборите за общински съветници и за кметове в община Септември на 27.10.2019 г.
6. Определяне на броя на мандатите за общински съветници при произвеждане на изборите за общински съветници и за кметове на 27 октомври 2019 г. за изборен район 1329 община Септември.
7. Формиране на единните номера на избирателните секции в община Септември за произвеждане на изборите за общински съветници и за кметове на 27 октомври 2019 г.

На заседанието присъстват

Председател

Мануел Христов Манчев

Зам. председател

Миглена Любенова Дачева

Зам. председател

Али Ахмедов Чешмеджиев

Секретар

Васил Стефанов Мезов

Членове

1. Павлинка Станоева Церовска

2. Валя Спасова Ал Самара

3. Стефан Йорданов Димитров

4. Любка Василева Йорданова

5. Вера Иванова Дончева

6. Нонка Петрова Кекова

7. Ваня Славова Биволарска

8. Ирина Стоянова Танева

9. Павлина Александрова Чеширова

Заседанието се ръководи от председателя на ОИК Септември Мануел Христов Манчев.

След като се констатира наличието на кворум за редовно провеждане на заседанието същото беше открито от председателя в 17:30 часа.

По точка първа от дневния ред:

**РЕШИ:**

1/ Относно: Приемното време за граждани в ОИК – Септември е: всеки ден – от 09.00 часа до 12.00 часа и от 13.00 часа до 16.00 часа, с изключение на случаите, когато съгласно разпоредбите на Изборния кодекс и по Решение на ЦИК се установяват други часове за работа на ОИК.

2/ Относно: организация на заседанията на ОИК – Септември, начина на приемане, обявяване и обжалване на решения:

а/ Заседанията на ОИК – Септември ще се провеждат от 17.30 часа, с изключение на случаите, когато Комисията реши друго. Заседанията се свикват от председател или по искане на една трета от членовете комисията. При отсъствие на председателя, заседанията се свикват от заместник-председателя. Членовете се уведомяват за датата и часа на насрочените заседания по телефон и чрез съобщение, което се публикува на интернет страницата на комисията и се поставя на общодостъпното място за обявяване на решенията на ОИК – Септември. Проектът за дневен ред се публикува на интернет страницата на комисията преди заседанието.

б/ Заседанията са законни, когато на тях присъстват повече от половината от членовете на ОИК - Септември. Комисията взема решенията си с мнозинство две трети от присъстващите членове. Когато за приемане на решение липсва необходимото мнозинство от две трети от присъстващите членове, се смята, че е налице решение за отхвърляне. В този случай в мотивите на решенията се изписват кратко описание на предложението за решение и изложените съображения в обратна насока, присъствалите членове и поименно начинът на гласуването им. В диспозитива се посочва, че е налице решение за отхвърляне по смисъла на чл. 85, ал. 4, изр. второ ИК, което подлежи на обжалване по реда на ИК.

Гласуването е явно. Гласува се "за" или "против". Не се допуска гласуване "въздържал се".

Членовете на ОИК - Септември могат да подписват протоколи и да гласуват решения с "особено мнение", като в този случай изрично отбелязват дали гласуват "за" или "против" конкретното решение и в какво се изразява особеното мнение.

За проведено заседание на ОИК се съставя протокол, който се подписва от председателя и секретаря. Решенията, удостоверенията и текущата кореспонденция на ОИК – Септември се подписват от председателя и секретаря и се подпечатват с печата на ОИК.

При отсъствия на председателя, секретаря или заместник – председателя се прилага разпоредбата на чл.85, ал.8 от ИК.

в/ Общинската избирателна комисия обявява решенията си незабавно след приемането им чрез поставянето им на сградата на Община Септември, на първи етаж в дъното на коридора в ляво, на адрес: гр. Септември 4490, ул. "Александър Стамболийски" № 37Аи чрез публикуване на интернет страницата си. На екземплярите от решенията, които се обявяват, се отбелязват датата и часът на поставянето им на общодостъпното място и се подписват от двама членове на комисията, излъчени от различни партии и коалиции. Екземплярите от обявените решения се свалят не по-рано от три дни от поставянето им на общодостъпното място и се съхраняват в архива на комисията. Върху екземпляра се отбелязват датата и часът на свалянето и той се подписва от двама членове на комисията от различни партии и коалиции.

Решенията подлежат на оспорване пред ЦИК в тридневен срок от обявяването му по реда на чл.88 от ИК. При отмяна на решението за отхвърляне ОИК постановява ново решение, което се приема с мнозинство повече от половината от всичките й членове.

3/ Относно: номерирането на взетите от ОИК решения – решенията имат единна последователна номерация с арабски цифри. Решенията се номерират като след съответната арабска цифра се поставя тире и се добавя МИ / за избори за общински съветници, кметове на община и кметства / .

4/ Относно: График на дежурствата за периода 09.09.2019 г. – 23.09.2019 г. - Утвърждава график на дежурствата за периода.

5/ Относно: задълженията на членовете на ОИК – Септември по време на дежурство:

По време на дежурство членовете на ОИК – Септември са длъжни: да се явяват в работното помещение на Комисията, в началните часовете, посочени в утвърдения график на дежурствата; съвместно с техническите помощници да приемат и завеждат в съответните регистри адресираните до ОИК – Септември документи; да водят дневник на телефонните обаждания; да отговарят на въпросите на граждани и представители на политически партии, коалиции и инициативни комитети, които са от компетенциите на Избирателната комисия; да предават на заинтересованите лица, адресираните до тях удостоверителни документи издадени от ОИК – Септември, след като удостоверят това действие с полагане на подписи от своя страна и от страна на получателя в съответния регистър; да не допускат нерегламентирано от ИК изнасяне на документи от работното помещение на Избирателната комисия ; от 16.00 часа до 17.00 часа ежедневно, да подготвят проект на дневен ред за заседанието на ОИК – Септември за деня, проекти на решенията по дневния ред и да докладват пред комисията входящата и изходяща кореспонденция, новоприетите решения на ЦИК за деня.

По точка втора от дневния ред:

На основание чл.87, ал.1, т.1 от и Решение №616-МИ/15.08.2019 г. на ЦИК, ОИК – Септември

**РЕШИ:**

1. ОИК – Септември създава работна група от следните специалисти, които да подпомагат дейността й:

1.1. Експерт към ОИК-Септември за периода от 04.09.2019 г. до 7 дни от обявяване на изборния резултат.

Работата на експерта - компютърен специалист е да: поддържа интернет страницата на ОИК- Септември, в която се публикуват решенията и протоколите от заседанията на комисията, публичните регистри на партиите, коалициите, местните коалиции и инициативните комитети, публичния регистър на кандидатите и кандидатските листи, публичния регистър на жалбите и сигналите, подадени до ОИК- Септември и решенията по тях, публичния регистър на регистрираните застъпници в ОИК - Септември; организира обявяването в интернет страницата на комисията на списъците на представителите на партии, коалиции и инициативни комитети, приети от ОИК - Септември; ежедневно осигурява предварителното обявяване на проектите за дневен ред и публикува съобщенията на ОИК - Септември; извършва и други технически дейности, възложени му ръководството на ОИК- Септември.

Месечното възнаграждение на експерта е в размер на 780 (седемстотин и осемдесет ) лева.

1.2. Технически сътрудници - двама към ОИК- Септември за периода от 04.09.2019 г. до 7 дни от обявяване на изборния резултат.

Работата на техническия сътрудник е да: уведомява членовете на комисията за извънредните заседания; подсигурява необходимите информационни материали за заседанията; води протоколите от заседанията на ОИК- Септември , като отразява дата, час, дневен ред, обсъжданията по точките от дневния ред, докладите по проектите за решения, взетите решения и гласуването по тях, за което отразява поименното гласуване; осигурява надлежното подписване на протоколите и решенията; прилага разглежданите материали като неразделна част от протоколите; поддържа и съхранява информационен архив от всички заседания; подрежда и окомплектова документите от регистърните преписки; извършва предпечатна подготовка на големи по обем материали; сканира предоставените му от Председателя на ОИК- Септември документи изработва и отпечатва удостоверенията на регистрираните в ОИК – Септември политически субекти и кандидати за кметове и общински съветници; актуализира данните по списъчния състав на членовете на СИК, назначени за произвеждането на изборите за общински съветници и за кметове, като отразява всички промени, извършени с Решения на ОИК- Септември; изработва и отпечатва удостоверенията на назначените членове на СИК; подпомага дейността на членовете на ОИК- Септември, във връзка с подготовката на образци на бюлетини за различните видове избори и при организиране на жребия за определяне поредността на номерата на партиите, коалициите и независимите кандидати в бюлетините; подготвя списъците с данните на регистрираните кандидати за общински съветници и кметове за проверки; подготвя списъка с данните на членовете на СИК за предаване в община Септември; извършва проверката на предложените за застъпници лица чрез „Информационно обслужване“АД, извършва и други технически дейности, възложени от председателя на ОИК- Септември.

Месечното възнаграждение на техническия сътрудник е в размер на 560 (петстотин и шестдесет ) лева.

След назначаването на експерта и техническите сътрудници да се изпрати заверено копие от решението на Кмета на община Септември за сключване на граждански договор с назначените лица.

Препис от решението да се изпрати до ЦИК за сведение.

По точка трета от дневния ред:

На основание чл.87, ал.1 , т.1 във връзка с чл.79 от Изборния кодекс и Решение №618- МИ/15.08.2019г. на ЦИК, ОИК - Септември:

**РЕШИ:**

1.Определя броя на печатите на ОИК - Септември да бъде - един брой.

2. Печатът на Общинска избирателна комисия –Септември е кръгъл с един пръстен. Във вътрешния кръг се изписва текстът „ОИК, наименованието и кодът на общината по ЕКАТТЕ. В пръстена се изписва текстът „МЕСТНИ ИЗБОРИ 2019“.

2.Определя Нонка Петрова Кекова– член на ОИК – Септември за лицето, което заедно с Мануел Манчев -председателя на Комисията, след получаване на печатите на ОИК - Септември, да ги маркират по уникален начин.

За маркирането се съставя протокол, подписан от членовете на комисията, съдържащ най-малко 3 (три) отпечатъка от всеки от маркираните печати, съгласно приложението.

По точка четвърта от дневния ред:

На основание чл.87, ал.1 , т.1 във връзка с чл.78 от Изборния кодекс, Решение № 616-МИ /15.08.2019г. на ЦИК и Решение № 4 – МИ/09.09.2019 г. ОИК Септември, комисията

**РЕШИ:**

1. Назначава Мария Ивайлова Котева, гр. Септември, ул. „Младост” № 10 като Технически специалист към ОИК - Септември за периода от 04. 09. 2019 г. до 7 дни от обявяване на изборния резултат.

2. Определя месечно възнаграждение на Техническия специалист Мария Ивайлова Котева в размер на 560лв. месечно.

3. Назначава Иванка Димитрова Илиева, гр. Септември, ул. „Трета” № 16 като Технически специалист към ОИК - Септември за периода от 04. 09. 2019 г. до 7 дни от обявяване на изборния резултат.

4. Определя месечно възнаграждение на Техническия специалист Иванка Димитрова Илиева в размер на 560лв. месечно.

5. Определя месечно възнаграждение на назначения с Решение 2-МИ/04.09.2019 г. на ОИК Септември експерт Ивайло Николов Котев в размер на 780.00 лева.

По точка пета от дневния ред:

На основание чл. 87, ал.1 , т. 1 във връзка с чл.87, ал.1 , т.12 и т.13 от Изборния кодекс и Решение №706- МИ/23.08.2019г.на ЦИК, ОИК-Септември

**РЕШИ:**

Приемането на документи в ОИК- Септември за регистрация на партиите, коалициите, местните коалиции и инициативните комитети за участие в изборите за общински съветници и за кметове в община Септември, започва от 09,00 ч. на 10 септември (вторник) 2019 г.

Крайният срок за подаване на документи за регистрация на партиите, коалициите, местните коалиции и инициативните комитети за участие в изборите за общински съветници и за кметове в община Септември е 17,00 ч. на 16 септември 2019 г.

Документите ще се приемат в офиса на ОИК- Септември, находящ се на адрес: гр. Септември 4490, ул. "Александър Стамболийски" № 37А, в сградата на Община Септември, 2-ри етаж, стая № 7.

Приемането на документите се извършва всеки ден от 9,00 до 17,00 ч.

По точка шеста от дневния ред:

Броят на мандатите за общински съветници се определя в зависимост от броя на населението на общината към 10 юли 2019 г. Населението на общината се определя въз основа на регистрите за населението, водени от общинските администрации в съответната община, и включва всички граждани, които имат постоянен адрес на територията й. Броят на населението се установява със справка от съответното териториално звено на ГД „ГРАО" в МРРБ, в конкретния случай до 30 000 души. Броят на мандатите се определя съгласно чл. 19 от Закона за местното самоуправление и местната администрация.

Предвид изложеното и на основание чл.87, ал. 1, т. 1 от Изборния, ОИК – Септември

**РЕШИ:**

ОПРЕДЕЛЯ: броя на мандатите за общински съветници при произвеждане на изборите за общински съветници и за кметове на 27 октомври 2019 г. за многомандатен изборен район 1329 на 21 /двадесет и един / съветници.

По точка седма от дневния ред:

В ОИК Септември са постъпили Заповед № 1439/30.08.2019 г. на кмета на Община Септември, с входящ номер № 1 от 04.09.2019г. на ОИК Септември, с които се образуват избирателни секции и се утвърждават номерата и адресите им, за произвеждане на изборите за кметове и общински съветници на 27 октомври 2019 г.

Съгласно Решение № 570- МИ/ 26.07.2019 г. на ЦИК, единният номер на всяка избирателна секция се състои от девет цифри, групирани във вида: АА ВВ СС ХХХ , където:

АА е номерът на областта в настоящия случай -13 ;

ВВ е номерът на общината в съответната област съгласно Единния класификатор на административно-териториалните и териториалните единици (ЕКАТТЕ)-за община Септември е 29;

СС е номерът на административния район за градовете София, Пловдив и Варна съгласно ЕКАТТЕ, а за останалите се записва 00 (нула-нула).

ХХХ е номерът на секцията в общината, определена със Заповед на кмета на общината за образуване на избирателните секции на територията на съответната община. По отношение на община Септември, със Заповед № 1439/30.08.2019 г. кметът на общината е образувал избирателни секции, утвърдил е тяхната номерация и адреси.

Поради изложеното и на основание чл. 87, ал. 1, т. 7 от Изборния кодекс и № 570- МИ/ 26.07.2019 г. на ЦИК, ОИК – Септември

**РЕШИ:**

1.Формира и утвърждава следните единни номера на избирателните секции в община Пазарджик за произвеждане на изборите за общински съветници и за кметове, на 27.10.2019 г.:

13 29 00 001

АА- „избирателен район“ ВВ- „община“ СС-„адм. район“ ХХХ-„секция“

Пример: секция №1 в гр. Септември : 132900001

След приключването на въпросите от приетия дневен ред и тъй-като не се поставиха други въпроси за обсъждане, заседанието беше закрито в 19:30 часа.

Председател

Мануел Христов Манчев

Зам. председател

Миглена Любенова Дачева

Зам. председател

Али Ахмедов Чешмеджиев

Секретар

Васил Стефанов Мезов

Членове

1. Павлинка Станоева Церовска

2. Валя Спасова Ал Самара

3. Стефан Йорданов Димитров

4. Любка Василева Йорданова

5. Вера Иванова Дончева

6. Нонка Петрова Кекова

7. Ваня Славова Биволарска

8. Ирина Стоянова Танева

9. Павлина Александрова Чеширова